**Hitsausliitosten henkilö- ja menetelmäpätevöinnit**

Qualitas NDT Oy toimii FINAS:n akkreditoimana ja TEM:n tunnustamana henkilö- ja menetelmäsertifiointilaitoksena (tunnustettu kolmas osapuoli).

Akkreditointitunnus S065.

Painelaitteiden osalta Qualitas NDT Oy täyttää direktiivin PED 2014/68/EU vaatimukset.

Qualitas NDT Oy:llä on tarvittavat resurssit suorittaa pätevöinnin jokaiset vaiheet valvonnasta tarkastukseen ja hyväksyntään.

Pätevöintiprosessi suoritetaan alla olevan kaavion mukaan.

* Yhteydenotto Qualitas NDT Oy
* Sopimus pätevöinnistä/ sertifioinnista
* Kokeen suoritus
* Kokeen tarkastus
* Katselmointi / hyväksyntä
* Todistuksen luovutus
* Yrityksessä tarvittavien pätevyyksien selvittäminen

**Hitsaajan, hitsausoperaattorin ja hitsausasettajan pätevöiminen**

* SFS-EN ISO 9606-1:2017 Hitsaajan pätevyyskoe. Sulahitsaus. Osa 1: Teräkset
* SFS-EN ISO 9606-2:2004 Hitsaajan pätevyyskoe. Sulahitsaus. Osa 2: Alumiini
* SFS-EN ISO 9606-3:1999 Hitsaajan pätevyyskoe. Sulahitsaus. Osa 3: Kuparit
* SFS-EN ISO 9606-4:1999 Hitsaajan pätevyyskoe. Sulahitsaus. Osa 4: Nikkelit
* SFS-EN ISO 9606-5:2000 Hitsaajan pätevyyskoe. Sulahitsaus. Osa 5: Titaani ja titaaniseokset, zirkonium ja zirkoniumseokset
* SFS-EN ISO 14732:2013 Hitsaushenkilöstö. Hitsausoperaattoreiden ja hitsausasettajien pätevyyskokeet. Metallisten materiaalien mekanisoitu ja automatisoitu hitsaus

**Hitsausliitosten menetelmä- ja esituotannolliset kokeet**

* SFS-EN 15613:2004 Hyväksyntä esituotannollisella hitsauskokeella
* SFS-EN 15614-1:2004 Hyväksyntä menetelmäkokeella: Terästen kaari- ja kaasuhitsaus sekä nikkelin ja nikkeliseosten kaarihitsaus, A1:2008, A2:2012.

**Yleiset sertifiointiehdot**

* Sertifioinnit ovat voimassa käytettävien pätevöintistandardien mukaisesti.
* asiakkaan tulee täyttää kaikki sertifiointivaatimukset
* asiakas ei saa esittää sertifioinnista sellaisia väitteitä, joita sertifioinnin laajuus ei kata eikä anna harhaanjohtavia tai perusteettomia lausumia sertifioinnistaan
* jos asiakas toimittaa sertifiointiasiakirjojen kopioita muille tahoille, asiakirjat on kopioitava kokonaan tai sertifiointiohjelman mukaisesti
* asiakas noudattaa sertifiointielimen esittämiä tai sertifiointiohjelmassa esitettyjä vaatimuksia, kun se viittaa sertifiointiin viestinnässään, kuten asiakirjoissa, esitteissä tai mainoksissa
* asiakkaan tulee ilmoittaa viipymättä sertifiointielimelle muutoksista, jotka voivat vaikuttaa sen mahdollisuuksiin noudattaa sertifiointivaatimuksia

**Pätevyystodistusten arkistointi, revisiointi ja uudelleenluovutus**

Qualitas NDT Oy arkistoi ja säilyttää katselmointiaineiston ja hyväksymiinsä sertifiointeihin liittyvän aineiston 10 vuotta. Hävinneen tai tuhoutuneen todistuksen tilalle voidaan tarvittaessa luovuttaa uusi korvaava todistus. Qualitas NDT Oy luovuttaa myönnetyn todistuksen vain sen oikeuksien haltijalle tai hänen pyynnöstään.

Mikäli pätevöintitodistukseen tulee muutoksia on alkuperäinen versio luovutettava takaisin Qualitas NDT Oy:lle ja tämän jälkeen muutoksista tehdään revisioitu versio joka kumoaa ja korvaa alkuperäisen version.

**Salassapito**

Pätevöintilaitoksen toimintaan osallistuvat henkilöt ovat vaitiolovelvollisia kaikista toimeksiantoihin liittyvistä tiedoista.

**Päätöksestä valittaminen, oikaisuvaatimus ja kantelu**

Asiakkaalla on oikeus valittaa, hakea muutosta, vaatia oikaisua tai kannella annetusta sertifiointipäätöksestä tai valvojien toiminnasta. Kaikki valitukset, oikaisuvaatimukset sekä kantelut tulee tehdä lomakkeen STPL062 mukaisesti. (Linkki lomakkeeseen)

Valituksista, oikaisuvaatimuksista sekä kanteluista annetaan vastine 30 päivän kuluessa valituksen, oikaisuvaatimuksen tai kantelun saapumisesta.